Nevjerojatnu domišljatost pokazao je maloljetnik iz Baranje iskoristivši neopreznost 27-godišnjaka koji je na svojem Facebook profilu objavio dobitni listić iz kladionice u Belom Manastiru vrijedan nekoliko tisuća kuna.

Maloljetni prevarant upisao je broj listića i kod koji se na njemu nalaze te se preko svog kladioničarkog profila javio kladionici s podacima prepisanim s fotografije.

Zatražio je isplatu i dobio novac, a kad se kladionici javio i pravi dobitnik, alarmirana je policija koja je tinejdžera kazneno prijavila za računalnu prevaru.